  
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԻՋԵՎԱՆ ՀԱՄԱՅՆՔ   
գիծ**

**ԱՐՁԱՆԱԳՐՈՒԹՅՈՒՆ N 11**29 ՆՈՅԵՄԲԵՐԻ 2024թվական  
  
**ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ԵՐՐՈՐԴ ՆԻՍՏԻ**

Համայնքի ավագանու նիստին ներկա էին ավագանու 20 անդամներ:

Բացակա էին` Սասուն Անտոնյանը, Արմինե Դովլաթբեկյանը, Վահագն Թանանյանը, Արտակ Խաչատրյանը, Զոյա Պետրոսյանը, Նաիրի Ջանվելյանը, Վարդան Սարգսյանը

**Համայնքի ղեկավարի հրավերով ավագանու նիստին մասնակցում էին`**Արթուր Այդինյան, Արտեմ Ոսկանյան, Արարատ Պարոնյան, Արփինե Երիցյան

**Նիստը վարում էր  համայնքի ղեկավար` Արթուր Ճաղարյանը**

**Նիստը արձանագրում էր աշխատակազմի քարտուղար` Հրանտ Ներսեսյանը**

Լսեցին  
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ԱՎԱԳԱՆՈՒ ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐԹՈՒՐ ՃԱՂԱՐՅԱՆ/**

Ղեկավարվելով «Տեղական ինքնակառավարման մասին» օրենքի 14-րդ հոդվածի 6-րդ մասով.

***Համայնքի ավագանին որոշում է  
Հաստատել համայնքի ավագանու նիստի հետևյալ օրակարգը․***

1. Հայաստանի Հանրապետության Տավուշի մարզի Իջևան համայնքի ավագանու նիստի օրակարգը հաստատելու մասին
2. Իջևան համայնքի ավագանու յոթերորդ նստաշրջանի չորրորդ հերթական նիստի գումարման օրը սահմանելու մասին
3. ՀՀ Տավուշի մարզի Իջևանի համայնքապետարանի աշխատակազմի կանոնադրությունում փոփոխություններ կատարելու մասին
4. Իջևանի համայնքապետարանի խնամակալության և հոգաբարձության հանձնաժողովի կազմը հաստատելու և կազմում փոփոխություններ կատարելու մասին համայնքի ավագանու որոշումներն ուժը կորցրած ճանաչելու մասին
5. ՀՀ Տավուշի մարզի Իջևանի համայնքապետարանի ենթակա բյուջետային հիմնարկների և ոչ առևտրային կազմակերպությունների 2025թ․ աշխատակիցների թվաքանակը, հաստիքացուցակները և պաշտոնային դրույքաչափերը հաստատելու մասին
6. ՀՀ Տավուշի մարզի Իջևանի համայնքապետարանի 2025թ․ աշխատակազմի աշխատակիցների թվաքանակը, հաստիքացուցակը և պաշտոնային դրույքաչափերը հաստատելու մասին
7. Հայաստանի Հանրապետության Տավուշի մարզի Իջևան համայնքի տարածքում 2025 թվականի տեղական տուրքերի և վճարների տեսակներն ու դրույքաչափերը սահմանելու մասին
8. Տավուշի մարզի Իջևան համայնքի Իջևան քաղաքի Բլբուլյան փողոցի թիվ 73 շենքի թիվ 36 բնակարանն անհատույց օտարելու մասին
9. Տավուշի մարզի Իջևան համայնքի վարչական սահմաններում գտնվող, քաղաքաշինական և այլ նպատակներով հողամասեր հատկացնելու, ինքնակամ շինությունների և ինքնակամ օգտագործվող հողամասերի իրավական կարգավիճակը որոշելու մասին
10. Տավուշի մարզ, Իջևան համայնքի Իջևան քաղաքի վարչական սահմաններում գտնվող պետական սեփականություն հանդիսացող 0․0621 հա մակերեսով հողամասի տրամադրմանը համաձայնություն տալու մասին
11. Տավուշի մարզի Իջևան համայնքի Գետահովիտ բնակավայրում նոր նրբանցքի համար հայտ ներկայացնելու և անվանակոչելու մասին
12. Տավուշի մարզ, Իջևան համայնքի Լուսաձոր բնակավայրի վարչական սահմաններում գտնվող, պետական սեփականություն հանդիսացող 7.108095 հա մակերեսով հողամասի տրամադրմանը համաձայնություն տալու մասին
13. Համայնքի վարչական տարածքում արտաքին գովազդ տեղադրելու կարգն ու պայմանները սահմանելու մասին
14. ՀՀ պետական բյուջեից 2025թ․ նպատակային հատկացում՝ սուբվենցիա ստանալու մասին
15. Տավուշի մարզի Իջևան համայնքի Գանձաքար բնակավայրի վարչական սահմաններում գտնվող 3.06655հա մակերեսով գյուղատնտեսական նպատակային նշանակության, խոտհարք գործառնական նշանակության հողամասի նպատակային նշանակությունը փոփոխելու համաձայնություն տալու մասին։

Նիստի օրակարգի նախագծում ընդգրկված «Ֆրանսիայի Մոնտելիմար քաղաքի «Պատմական հիշողություն և մշակույթ» հայկական միության կողմից Իջևան համայնքին նվիրաբերած ավտոբուսը Իջևանի համայնքապետարանի հաշվեկշռում հաշվառելու մասին» հարցը հանվել է օրակարգից՝ նվիրատուի դիրքորոշման փոփոխության պատճառով։

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 129/

Լսեցին  
**ԻՋԵՎԱՆ ՀԱՄԱՅՆՔԻ ԱՎԱԳԱՆՈՒ ՅՈԹԵՐՈՐԴ ՆՍՏԱՇՐՋԱՆԻ ՉՈՐՐՈՐԴ ՀԵՐԹԱԿԱՆ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ**

**/Զեկ. ԱՐԹՈՒՐ ՃԱՂԱՐՅԱՆ/**

Ղեկավարվելով «Տեղական ինքնակառավարման մասին» ՀՀ օրենքի 62-րդ հոդվածի 2-րդ կետով՝

***Համայնքի ավագանին որոշում է.***

Իջևան  համայնքի ավագանու յոթերորդ նստաշրջանի չորրորդ հերթական նիստի գումարման օր սահմանել՝ 2024 թվականի դեկտեմբերի 24-ին, ժամը՝ 17։00-ին:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 130/

Լսեցին  
**ՀՀ ՏԱՎՈՒՇԻ ՄԱՐԶԻ ԻՋԵՎԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՆՈՆԱԴՐՈՒԹՅՈՒՆՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**/Զեկ. ԱՐԹՈՒՐ ՃԱՂԱՐՅԱՆ/**

Նկատի ունենալով, որ Հայաստանի Հանրապետության «Հանրային ծառայության մասին» և «Տեղական ինքնակառավարման մասին» օրենքներով համայնքապետարանի աշխատակազմում՝ ռեֆերենտի և գլխավոր ճարտարապետի համայնքային պաշտոններ նախատեսված չեն, ղեկավարվելով Հայաստանի Հանրապետության «Նորմատիվ իրավական ակտերի մասին» օրենքի 34-րդ հոդվածի 1-ին մասով և 33-րդ հոդվածի 1-ին մասի 2-րդ կետով․

***Համայնքի ավագանին որոշում է․***

1․«Հայաստանի Հանրապետության Տավուշի մարզի Իջևանի համայնքապետարանի աշխատակազմ» համայնքային կառավարչական հիմնարկի կանոնադրությունում կատարել հետևյալ փոփոխությունները․

1․1 Կանոնադրությունից հանել 25-րդ՝ «Համայնքի ղեկավարի ռեֆերենտը» կետը և նրա գործառույթների երեք ենթակետերը։  
1․2 Կանոնադրությունից հանել 26-րդ՝ «Գլխավոր ճարտարապետ» կետը և նրա գործառույթների չորս ենթակետերը։  
1․3 Կանոնադրության «Վարչական ղեկավարներ» պարբերության «27» համարը գրել «25» և հաջորդաբար փոխել բոլոր պարբերությունների համարները։

2․Դիմել Հայաստանի Հանրապետության Արդարադատության նախարարության իրավաբանական անձանց պետական ռեգիստրի գործակալություն՝ կանոնադրության մեջ կատարված փոփոխությունները գրանցելու խնդրանքով։  
3․Սույն որոշումն ուժի մեջ է մտնում ստորագրման պահից։

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 131/

Լսեցին  
**ԻՋԵՎԱՆԻ ՀԱՄԱՅՆՔԱՊԵՏԱՐԱՆԻ ԽՆԱՄԱԿԱԼՈՒԹՅԱՆ ԵՎ ՀՈԳԱԲԱՐՁՈՒԹՅԱՆ ՀԱՆՁՆԱԺՈՂՈՎԻ ԿԱԶՄԸ ՀԱՍՏԱՏԵԼՈՒ ԵՎ ԿԱԶՄՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՄԱՅՆՔԻ ԱՎԱԳԱՆՈՒ ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

**/Զեկ. ԱՐԹՈՒՐ ՃԱՂԱՐՅԱՆ/**

Նկատի ունենալով, որ Իջևանի համայնքապետարանի խնամակալության և հոգաբարձության հանձնաժողովի կազմը հաստատելու և կազմում փոփոխություններ կատարելու մասին որոշումներն ընդունվել են ՀՀ կառավարության 2011թ․ փետրվարի 24-ի 164-Ն և 2016թ․ հունիսի 2-ի 631-Ն որոշումների հիման վրա, որոնք հակասում են ՀՀ «Ընտանեկան օրենսգրքի» 109-րդ հոդվածի 2-րդ մասին, ղեկավարվելով  ՀՀ «Նորմատիվ իրավական ակտերի մասին» օրենքի 37-րդ հոդվածի 1-ին մասով․

***Համայնքի ավագանին որոշում է․***

1․Ուժը կորցրած ճանաչել՝ Իջևան համայնքի ավագանու Իջևանի համայնքապետարանի խնամակալության և հոգաբարձության հանձնաժողովի կազմը հաստատելու և կազմում փոփոխություններ կատարելու մասին 2022թ․ փետրվարի 11-ի համար 20, 2022թ․ մարտի 25-ի համար 26, 2022թ․ ապրիլի 29-ի համար 82, 2022թ․ հոկտեմբերի 14-ի համար 159 և 2024թ․ սեպտեմբերի 27-ի համար 108 որոշումները։  
2․Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 132/

Լսեցին  
**ՀՀ ՏԱՎՈՒՇԻ ՄԱՐԶԻ ԻՋԵՎԱՆԻ ՀԱՄԱՅՆՔԱՊԵՏԱՐԱՆԻ ԵՆԹԱԿԱ ԲՅՈՒՋԵՏԱՅԻՆ ՀԻՄՆԱՐԿՆԵՐԻ ԵՎ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻ 2025Թ․ ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿՆԵՐԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐՏԵՄ ՈՍԿԱՆՅԱՆ/**

Ղեկավարվելով  «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետով.

**Համայնքի ավագանին որոշում է․**

Հաստատել Իջևանի համայնքապետարանի ենթակա բյուջետային հիմնարկների ու ոչ առևտրային կազմակերպությունների 2025թ․ աշխատակիցների թվաքանակը, հաստիքացուցակները և պաշտոնային դրույքաչափերը /համաձայն հավելվածի/:

|  |  |  |
| --- | --- | --- |
| Կողմ-16 | Դեմ-0 | Ձեռնպահ-4 |

Որոշումն ընդունված է. /կցվում է որոշում N 134/

Լսեցին  
**ՀՀ ՏԱՎՈՒՇԻ ՄԱՐԶԻ ԻՋԵՎԱՆԻ ՀԱՄԱՅՆՔԱՊԵՏԱՐԱՆԻ 2025Թ․ ԱՇԽԱՏԱԿԱԶՄԻ ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ**

**/Զեկ. ԱՐՏԵՄ ՈՍԿԱՆՅԱՆ/**

Ղեկավարվելով  «Տեղական ինքնակառավարման մասին» օրենքի 18-րդ հոդվածի 1-ին մասի 28-րդ կետով.

***Համայնքի ավագանին որոշում է․***

1․Տալ հավանություն համայնքի ղեկավարի առաջարկությանը՝ համայնքապետարանի աշխատակազմի հաստիքացուցակի քաղաքացիական աշխատանք իրականացնող աշխատակազմում կատարել հետևյալ փոփոխությունները․

1․1Կրճատել լրագրողի, ճարտարագետի, ճարտարապետի, իրավաբանի մեկական հաստիքները և երկու փորձագետների հաստիքները։

1․2Ավելացնել խնամակալության և սոցիալական պաշտպանության աշխատանքները համակարգողի, համակարգչային ցանցի ադմինիստրատորի, սոցիալական կայքերի վարման և լրատվության պատասխանատուի, շինարար-ճարտարագետի, կապիտալ աշխատանքների մշտադիտարկման պատասխանատուի, իրավախորհրդատուի մեկական հաստիքները։

2․Հաստատել Իջևանի համայնքապետարանի 2025-ի աշխատակազմի աշխատակիցների թվաքանակը, հաստիքացուցակը և պաշտոնային դրույքաչափերը՝ համաձայն  հավելված 1-ի:

|  |  |  |
| --- | --- | --- |
| Կողմ-19 | Դեմ-0 | Ձեռնպահ-1 |

Որոշումն ընդունված է. /կցվում է որոշում N 135/

Լսեցին  
**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ՏԱՐԱԾՔՈՒՄ 2025 ԹՎԱԿԱՆԻ ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՏԵՍԱԿՆԵՐՆ ՈՒ ԴՐՈՒՅՔԱՉԱՓԵՐԸ ՍԱՀՄԱՆԵԼՈՒ ՄԱՍԻՆ**

**/Զեկ. ԱՐՏԵՄ ՈՍԿԱՆՅԱՆ/**

Ղեկավարվելով «Տեղական տուրքերի և վճարների մասին» օրենքի 8-րդ և 10-րդ հոդվածների,  «Տեղական ինքնակառավարման մասին»   օրենքի 18-րդ հոդվածի 1-ին մասի 18-րդ կետի և 38-րդ հոդվածի 1-ին մասի 2-րդ կետի, «Աղբահանության և սանիտարական մաքրման մասին»  օրենքի 14-րդ հոդվածի և «Ավտոտրանսպորտային միջոցների կայանատեղերի տեղական վճարի և վարչական վարույթի առանձնահատկությունների մասին»   օրենքի 9-րդ հոդվածի պահանջներով.

***Համայնքի ավագանին որոշում է․***

1.Սահմանել Հայաստանի Հանրապետության Տավուշի մարզի Իջևան համայնքի տեղական տուրքերի և վճարների տեսակներն ու դրույքաչափերը՝ համաձայն Հավելված 1-ի:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 136/

Լսեցին  
**ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ԻՋԵՎԱՆ ՔԱՂԱՔԻ ԲԼԲՈՒԼՅԱՆ ՓՈՂՈՑԻ ԹԻՎ 73 ՇԵՆՔԻ ԹԻՎ 36 ԲՆԱԿԱՐԱՆՆ ԱՆՀԱՏՈՒՅՑ ՕՏԱՐԵԼՈՒ ՄԱՍԻՆ**

**/Զեկ. ԱՐԹՈՒՐ ԱՅԴԻՆՅԱՆ/**

Իջևան համայնքի ղեկավարին են դիմել Իջևան համայնքի Իջևան  քաղաքի  Բլբուլյան  փողոցի  թիվ 73  շենքի թիվ 36  բնակարանի բնակիչներ Գոհար Վոլոդյայի Էդիլյանը,  Սուսաննա Ռանիկի Բաղրամյանը, Ռուզան Ռանիկի Բաղրամյանը և Սասուն Ռանիկի Բաղրամյանը /մուտքի դիմում թիվ6388, 06․11․2024թ․/, որոնք հանդիսանում  են  այդ  բնակարանի  կարգապահ  վարձակալներ  են և ժամանակին  չեն  կարողացել  սեփականաշնորհել  բնակարանը, նշված բնակարանը սեփականաշնորհման խնդրանքով։

Հիմք ընդունելով վերոգրյալը և  ղեկավարվելով  ,,Տեղական  ինքնակառավարման  մասին  ՀՀ  օրենքի  18-րդ  հոդվածի  21-րդ  կետի պահանջներով․

***Համայնքի ավագանին որոշում է․***

1. Տալ  հավանություն՝ Իջևան համայնքի Իջևան  քաղաքի  Բլբուլյան  փողոցի  թիվ 73  շենքի թիվ 36 հասցեում գտնվող 66․8քմ ներքին մակերեսով բնակարանը, որը հանդիսանում  է  համայնքային  սեփականություն,  անհատույց օտարել Գոհար Վոլոդյայի Էդիլյանին, Սուսաննա Ռանիկի Բաղրամյանին, Ռուզան Ռանիկի Բաղրամյանին և Սասուն Ռանիկի Բաղրամյանին:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 137/

Լսեցին  
**ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ, ՔԱՂԱՔԱՇԻՆԱԿԱՆ ԵՎ ԱՅԼ ՆՊԱՏԱԿՆԵՐՈՎ ՀՈՂԱՄԱՍԵՐ ՀԱՏԿԱՑՆԵԼՈՒ, ԻՆՔՆԱԿԱՄ ՇԻՆՈՒԹՅՈՒՆՆԵՐԻ ԵՎ ԻՆՔՆԱԿԱՄ ՕԳՏԱԳՈՐԾՎՈՂ ՀՈՂԱՄԱՍԵՐԻ ԻՐԱՎԱԿԱՆ ԿԱՐԳԱՎԻՃԱԿԸ ՈՐՈՇԵԼՈՒ ՄԱՍԻՆ**

**/Զեկ. ԱՐԹՈՒՐ ԱՅԴԻՆՅԱՆ/**

Իջևան համայնքի մի խումբ բնակիչների կողմից առաջարկություններ են ներկայացվել ինքնակամ կառուցված, ինչպես նաև ինքնակամ օգտագործվող հողամասեր քաղաքաշինական և այլ  նպատակներով, օրենքով սահմանված կարգով՝ աճուրդային, մրցութային և ուղղակի կարգով  հատկացնելու  մասին:

Ղեկավարվելով ,,Տեղական ինքնակառավարման մասին,, ՀՀ օրենքի 18-րդ հոդվածի 1-ին մասի 21-րդ կետով և ՀՀ  ,,Հողային օրենսգրքի,, 3-րդ հոդվածի  3-րդ կետով.

***Համայնքի ավագանին որոշում է.***

1.Տալ համաձայնություն ինքնակամ կառուցված շինությունների և ինքնակամ օգտագործվող հողամասերի իրավական կարգավիճակը որոշելու, քաղաքաշինական և այլ նպատակներով՝ աճուրդային, մրցութային և ուղղակի կարգով հողամասեր հատկացնելու մասին առաջարկությանը համաձայն աղյուսակի։

|  |  |  |
| --- | --- | --- |
| Կողմ-18 | Դեմ-0 | Ձեռնպահ-2 |

Որոշումն ընդունված է. /կցվում է որոշում N 138/

Լսեցին  
**ՏԱՎՈՒՇԻ ՄԱՐԶ, ԻՋԵՎԱՆ ՀԱՄԱՅՆՔԻ ԻՋԵՎԱՆ ՔԱՂԱՔԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 0․0621 ՀԱ ՄԱԿԵՐԵՍՈՎ ՀՈՂԱՄԱՍԻ ՏՐԱՄԱԴՐՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

**/Զեկ. ԱՐԹՈՒՐ ԱՅԴԻՆՅԱՆ/**

ՀՀ Տավուշի մարզի Իջևան համայնքի վարչական սահմաններում առանձնացվել է Հայաստանի Հանրապետության սեփականություն հանդիսացող, Տավուշի մարզի Իջևան համայնքի Իջևան քաղաքի վարչական սահմաններում գտնվող, 0,0621 հա մակերեսով հողամաս: Առանձնացված հողամասը չի գտնվում  Հայաստանի Հանրապետության «Հողային օրենսգրքի» 60-րդ հոդվածով սահմանված հողամասերի ցանկում: Հողամասի տրամադրումը չի սահմանափակում այլ անձանց իրավունքները և չի խախտում այլ անձանց օրենքով պաշտպանվող շահերը, ինչպես նաև չի խոչընդոտում այլ հողամասերի նպատակային  կամ  գործառնական նշանակությամբ օգտագործմանը:

Հիմք ընդունելով ՀՀ կառավարության 14 հունվարի 2010թ. ,,ՀՀ համայնքների վարչական սահմաններում ընդգրկված պետական սեփականություն հանդիսացող հողամասերի օտարման, անհատույց /մշտական/ օգտագործման, վարձակալության և կառուցապատման իրավունքով տրամադրման կարգը հաստատելու մասին,, թիվ 16-Ն որոշման դրույթները անհրաժեշտություն է առաջացել տալ համաձայնություն վերոնշյալ հողամասը օտարել գյուղատնտեսական գործունեություն իրականացնելու նպատակով․

***Համայնքի ավագանին որոշում է.***

1. Տալ համաձայնություն՝ Տավուշի մարզի Իջևան համայնքի համայնքի Իջևան քաղաքի վարչական սահմաններում գտնվող, 0,0621 հա մակերեսով, 11-001-0233-0036 ծածկագրով, գյուղատնտեսական նպատակային, վարելահող գործառնական նշանակության հողամասը օտարելուն:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 139/

Լսեցին  
**ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ԳԵՏԱՀՈՎԻՏ ԲՆԱԿԱՎԱՅՐՈՒՄ ՆՈՐ ՆՐԲԱՆՑՔԻ ՀԱՄԱՐ ՀԱՅՏ ՆԵՐԿԱՅԱՑՆԵԼՈՒ ԵՎ ԱՆՎԱՆԱԿՈՉԵԼՈՒ ՄԱՍԻՆ**

**/Զեկ. ԱՐԹՈՒՐ ԱՅԴԻՆՅԱՆ/**

Անհրաժեշտություն է առաջացել Իջևան համայնքի  Գետահովիտ  բնակավայրի 18-րդ փողոցում նրբանցք գրանցել և անվանակոչել:

Ղեկավարվելով  ,,Տեղական  ինքնակառավարման  մասին  ՀՀ  օրենքի  18-րդ  հոդվածի  1-ին մասի  22-րդ  կետով.

***Համայնքի ավագանին որոշում է․***

1 Տալ հավանություն, Իջևան համայնքի Գետահովիտ բնակավայրի նոր գրանցված նրբանցքին տալ հետևյալ անվանումը. Տավուշի մարզ, Իջևան համայնք, Գետահովիտ բնակավայր, 18-րդ փողոց, 3-րդ նրբանցք:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 140/

Լսեցին  
**ՏԱՎՈՒՇԻ ՄԱՐԶ, ԻՋԵՎԱՆ ՀԱՄԱՅՆՔԻ ԼՈՒՍԱՁՈՐ ԲՆԱԿԱՎԱՅՐԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ, ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 7.108095 ՀԱ ՄԱԿԵՐԵՍՈՎ ՀՈՂԱՄԱՍԻ ՏՐԱՄԱԴՐՄԱՆԸ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

**/Զեկ. ԱՐԹՈՒՐ ԱՅԴԻՆՅԱՆ/**

ՀՀ Տավուշի մարզի Իջևան համայնքի Լուսաձոր բնակավայրի վարչական սահմաններում առանձնացվել է ՀՀ սեփականություն հանդիսացող  7.108095 հա մակերեսով և 11-034-0101-0141 ծածկագրով, գյուղատնտեսական նպատակային նշանակության խոտհարք գործառնական նշանակության հողամաս: Առանձնացված հողամասը  գտնվում է Հայաստանի Հանրապետության «Հողային օրենսգրքի» 60-րդ հոդվածով սահմանված հողամասերի ցանկում: Հողամասի տրամադրումը չի սահմանափակում այլ անձանց իրավունքները և չի խախտում այլ անձանց օրենքով պաշտպանվող շահերը, ինչպես նաև չի խոչընդոտում այլ հողամասերի նպատակային  կամ  գործառնական նշանակությամբ օգտագործմանը:

Հիմք ընդունելով ՀՀ կառավարության 14 հունվարի 2010թ. ,,ՀՀ համայնքների վարչական սահմաններում ընդգրկված պետական սեփականություն հանդիսացող հողամասերի օտարման, անհատույց /մշտական/ օգտագործման, վարձակալության և կառուցապատման իրավունքով տրամադրման կարգը հաստատելու մասին,, թիվ 16-Ն որոշման դրույթները անհրաժեշտություն է առաջացել տալ համաձայնություն վերոնշյալ հողամասը տրամադրել վարձակալության իրավունքով, գյուղատնտեսական գործունեություն իրականացնելու նպատակով․

***Համայնքի ավագանին որոշում է.***

1. Տալ համաձայնություն՝ Տավուշի մարզի Իջևան համայնքի Լուսաձոր բնակավայրի վարչական սահմաններում ընդգրկված, ՀՀ սեփականություն հանդիսացող 7.108095 հա մակերեսով և 11-034-0101-0141 ծածկագրով, գյուղատնտեսական նպատակային նշանակության խոտհարք գործառնական նշանակության հողամասը վարձակալության իրավունքով տրամադրելուն:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 141/

Լսեցին  
**ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԱՐՏԱՔԻՆ ԳՈՎԱԶԴ ՏԵՂԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՍԱՀՄԱՆԵԼՈՒ ՄԱՍԻՆ**

**/Զեկ. ԱՐԱՐԱՏ ՊԱՐՈՆՅԱՆ/**

Հիմք ընդունելով «Տեղական ինքնակառավարման մասին» ՀՀ օրենքի 18-րդ հոդվածի 1-ին մասի 41-րդ կետի պահանջները․

***Համայնքի ավագանին որոշում է․***

1․Սահմանել Իջևան համայնքի վարչական տարածքում արտաքին գովազդ տեղադրելու կարգը՝ համաձայն N1 հավելվածի։  
2․Սահմանել Իջևան համայնքի վարչական տարածքում արտաքին գովազդ տեղադրելու պայմանները՝ համաձայն N2 հավելվածի։  
3․Սույն որոշումն ուժի մեջ է մտնում պաշտոնական հրապարակմանը հաջորդող օրվանից։

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 142-Ն/

Լսեցին  
**ՀՀ ՊԵՏԱԿԱՆ ԲՅՈՒՋԵԻՑ 2025Թ․ ՆՊԱՏԱԿԱՅԻՆ ՀԱՏԿԱՑՈՒՄ՝ ՍՈՒԲՎԵՆՑԻԱ ՍՏԱՆԱԼՈՒ ՄԱՍԻՆ**

**/Զեկ. ԱՐԱՐԱՏ ՊԱՐՈՆՅԱՆ/**

Նկատի ունենալով, որ համայնքային ֆինանսական ներդրումներ կատարելու պայմանով 2025թ․ ՀՀ պետական բյուջեից համայնքներին հատկացվելու են սուբվենցիաներ, ղեկավարվելով ՀՀ «Տեղական ինքնակառավարման մասին» օրենքի 18-րդ հոդվածի 1-ին մասի 25-րդ կետի պահանջներով․

***Համայնքի ավագանին որոշում է․***

Տալ համաձայնություն Իջևան համայնքի ղեկավարի առաջարկությանը՝ սուբվենցիաներ ստանալու նպատակով թույլատրել ներկայացնելու տնտեսական և սոցիալական ենթակառուցվածքների զարգացմանն ուղղված ծրագրերը (կցվում է հավելվածը)։

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 143/

Լսեցին  
**ՏԱՎՈՒՇԻ ՄԱՐԶԻ ԻՋԵՎԱՆ ՀԱՄԱՅՆՔԻ ԳԱՆՁԱՔԱՐ ԲՆԱԿԱՎԱՅՐԻ ՎԱՐՉԱԿԱՆ ՍԱՀՄԱՆՆԵՐՈՒՄ ԳՏՆՎՈՂ 3.06655ՀԱ ՄԱԿԵՐԵՍՈՎ ԳՅՈՒՂԱՏՆՏԵՍԱԿԱՆ ՆՊԱՏԱԿԱՅԻՆ ՆՇԱՆԱԿՈՒԹՅԱՆ, ԽՈՏՀԱՐՔ ԳՈՐԾԱՌՆԱԿԱՆ ՆՇԱՆԱԿՈՒԹՅԱՆ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

**/Զեկ. ԱՐԹՈՒՐ ԱՅԴԻՆՅԱՆ/**

Համայնքի ղեկավարին է դիմել քաղաքացի Արեգ Գարիկի Գևորգյանը, Տավուշի մարզ,  Իջևան համայնք, Գանձաքար բնակավայրի վարչական սահմաններում գտնվող, սեփականության իրավունքով իրեն պատկանող /վկայական թիվ 21082024-11-0015/ 3.06655հա մակերեսով հողամասի նպատակային նշանակությունը, գյուղատնտեսական նպատակային նշանակության խոտհարք գործառնական նշանակությունից՝ արդյունաբերության, ընդերքօգտագործման և այլ արտադրական նպատակային, գյուղատնտեսական արտադրական  գործառնական նշանակության փոփոխելու /գյուղատնտեսական մթերքների վերամշակման արտադրամաս կառուցելու/ խնդրանքով:

Հիմք ընդունելով ՀՀ ,,Հողային օրենսգրքի,, 7-րդ հոդվածի 15-րդ կետի դրույթները և ղեկավարվելով  ՀՀ  ,,Տեղական ինքնակառավարման մասին,, օրենքի 18-րդ  հոդվածի թիվ 29 և թիվ 31 կետերի պահանջներով.

***Համայնքի ավագանին որոշում է.***

1. Տալ համաձայնություն՝ Տավուշի մարզի Իջևան համայնքի Գանձաքար բնակավայրի  վարչական սահմաններում 3,06655հա մակերեսով հողամասը /վկայական թիվ 21082024-11-0015/ գյուղատնտեսական նպատակային նշանակության խոտհարք գործառնական նշանակության   հողամասի նպատակային նշանակությունը՝ գյուղատնտեսական մթերքների վերամշակման արտադրամաս կառուցելու/  նպատակով, արդյունաբերության, ընդերքօգտագործման և այլ արտադրական  նպատակային, գյուղատնտեսական արտադրական գործառնական նշանակության փոփոխելուն:

|  |  |  |
| --- | --- | --- |
| Կողմ-20 | Դեմ-0 | Ձեռնպահ-0 |

Որոշումն ընդունված է. /կցվում է որոշում N 144/

|  |  |
| --- | --- |
|  | Ավագանու անդամներ |
|  | ԽԱՉԱՏՈՒՐ ԱԹԱԲԵԿՅԱՆ  ԱՐԳԻՇՏԻ ԱՄԻՐԽԱՆՅԱՆ  ՀԱՍՄԻԿ ԱՅՎԱԶՅԱՆ  ՄԵԴՈՐԱ ԱՍԻԼՅԱՆ  ՍՅՈՒԶԱՆՆԱ ԱՐԶՈՒՄԱՆՅԱՆ  ՄՀԵՐ ԲՈՒՂԴԱՐՅԱՆ  ՌԱՉԻԿ ԵՊԻՍԿՈՊՈՍՅԱՆ  ԽՈՐԵՆ ԽՈՒԴԱՎԵՐԴՅԱՆ  ԿԱՐԵՆ ԾՈՎԱՆՅԱՆ  ԽԱՉԱՏՈՒՐ ՀԱՄԶՅԱՆ  ՄԱՆԵ ՂԱԶՈՒՄՅԱՆ  ՎԱՀԱՆ ՂԱԶՈՒՄՅԱՆ  ԱՐՄԱՆ ՂԱԼԹԱԽՉՅԱՆ  ԱՐԹՈՒՐ ՃԱՂԱՐՅԱՆ  ԱՆՈՒՇ ՄԵՀՐԱԲՅԱՆ  ՄԱՐԶՊԵՏ ՄԽԻԹԱՐՅԱՆ  ՍՏԵՓԱՆ ՍԱՐՀԱՏՅԱՆ  ՎԱՀԵ ՎԱՐՇԱՄՅԱՆ  ԱՆՆԱ ՎԻՐԱԲՅԱՆ  ՆԱՆԵ ՎԻՐԱԲՅԱՆ |

Համայնքի ղեկավար  
ԱՐԹՈՒՐ ՃԱՂԱՐՅԱՆ\_\_\_\_\_\_\_\_\_\_\_\_\_\_\_\_

Նիստն արձանագրեց`  Հրանտ Ներսեսյանը \_\_\_\_\_\_\_\_\_\_\_\_\_\_\_\_\_\_\_\_\_\_